Մարֆին բանկի հրկիզում

մինի|300x300փքս|Հունաստանում բողոքի ցույցերի ժամանակ Մարֆին բանկի մասնաճյուղը, 2010 թվականի մայիս։
Աթենքի **«Մարֆին-Էգնատիա» բանկի մասնաճյուղի հրկիզումը** տեղի է ունեցել 2010 թվականի մայիսի 5-ին՝ խնայողության դեմ ցույցերի ժամանակ։ Անհայտ անձանց մի խումբ մոլոտովի կոկտեյլներ է նետել բանկի վրա, երբ ներսում 25-30 աշխատակից է եղել։ Աշխատակիցների մեծ մասին հաջողվել է փախչել շենքից, կամ նրանց փրկել են հրշեջները։ Սակայն շենքի ներսում 3 մարդ է մնել և մահացել շնչահեղձությունից։ 2013 թվականին բանկի պաշտոնյաները դատապարտվել են երեք աշխատակցի անզգուշությամբ սպանության, ևս 21 աշխատակցի մարմնական վնասվածք հասցնելու, ինչպես նաև հրդեհային անվտանգության միջոցառումների և անձնակազմի վերապատրաստման բազմաթիվ խախտումների համար։

## Միջոցառումներ
2010 թվականի մայիսի 5-ը Հունաստանի խոշոր արհմիությունների կողմից հայտարարվել է համընդհանուր գործադուլի և դեպի խորհրդարան երթի օր։ Մի քանի օր առաջ Գեորգիոս Պապանդրեուի կառավարությունը հայտարարել էր Հունաստանի կառավարության պարտքային ճգնաժամի լուծման համատեքստում խիստ տնտեսական խնայողության միջոցառումների մասին։ Աթենքում տեղի ունեցած ցույցը Հունաստանի վերջին պատմության մեջ գրանցված ամենամեծ ցույցերից մեկն էր, որտեղ ցուցարարների թիվը գնահատվում էր 200,000-ից 250,000 հազար։

Մինչ ցուցարարների հիմնական երթը Ստադիու փողոցով շարժվում էր դեպի Սինտագմա հրապարակ, ժամը 14:05-ի սահմաններում գլխարկներով ցուցարարների մի խումբ հարձակվել է Ստադիու փողոցի 23 համարի հասցեում գտնվող Մարֆին շենքի վրա՝ կոտրելով պատուհանները և նետելով Մոլոտովի կոկտեյլներ։ Այդ պահին դրսում հավաքվածների արձագանքը եղել է տարբեր, ոմանք խրախուսել են նրանց, իսկ մյուսները՝ կոչ են արել ադարեցնել։ Շուտով խիտ ծուխը ծածկե լ էամբողջ շենքը։ Աշխատակիցների մեծ մասը մտավ փոքրիկ տանիքի լուսամուտը, որը մետաղալարե ցանցով կապվում էր տանիքին, և նրանցից մեկին հաջողվեց կոտրել այն։ Այնուհետև նրանք բարձրացան լուսամուտից տանիք, և այնտեղից թռան հարևան շենքի վրա։

32-ամյա Անժելիկի Պապաթանասոպուլուն (և 4 ամսական հղի), 36-ամյա Էպամեյնանդաս Ցակալիսը և 35-ամյա Պարասկևի Զուլիան մահացած են հայտնաբերվել։ Նրանք շենքի երրորդ հարկում հայտնվել են կրակի թակարդում և մահացել խեղդվելուց։ Դատաբժշկի խոսքով՝ «պլաստմասե և գրենական պիտույքների այրումից առաջացած ծուխն ու թունավոր գազերը գրեթե անմիջապես սպանել են նրանց։ Նրանք կորցրել են գիտակցությունը և կարճ ժամանակ անց մահացել»։ Երբ նրանց գտել են, նրանց բերանները բաց են եղել, իսկ դեմքերը՝ ծխից սևացած։

Գլխավոր երթին զուգահեռ շարժվող որոշ գլխարկավոր խմբեր հարձակվել էին նաև բանկի դիմաց գտնվող *«Իանոս»* գրախանութի (Ստադիու 24) վրա։

## Արձագանք
Իրադարձությունը արագորեն հայտնի դարձավ ամբողջ Հունաստանում և դատապարտվեց քաղաքական կուսակցությունների կողմից։ ԿԿԿ-ն այն բնութագրել է որպես «*հանցագործություն, որն ուղղված էր ժողովրդին ահաբեկելուն և բարբարոսական միջոցառումների ու հակաժողովրդական քաղաքականության տապալման համար պայքարի զրպարտությանը*»։ Անարխիստական խմբերը դատապարտել են իրադարձությունը, մինչդեռ « Հրդեհային միջուկների դավադրություն» ահաբեկչական կազմակերպությունը իրադարձությունը անվանեց «*կողմնակի վնաս*» «Մարֆին» բանկի նախագահ Անդրեաս Վգենոպուլոսին ողբերգության վայր ժամանելիս ամբոխը սուլոցներով է դիմավորել։ Բանկի աշխատակիցները և զոհերի ընտանիքները դատական հայց ներկայացրեցին ղեկավարության և սեփականատիրոջ դեմ՝ անբավարար պաշտպանության միջոցների համար։

Մարֆինի հրկիզումից հետո կրճատվել է տնտեսական խնայողության դեմ բողոքի ցույցերին մասնակցությունը, մինչդեռ անարխիստական շարժումը մեկուսացման մի շրջան ունեցավ, այն բանից հետո, երբ մամուլը փորձեց (դեռևս անհայտ) մեղավորին ներկայացնել որպես անարխիստական գաղափարախոսության ներկայացուցիչ:

## Դատական գործընթացներ
Մի կասկածյալի ձեռբակալել են դիտավորյալ սպանության մեղադրանքով, իսկ ևս երկու անհայտ անձանց մեղադրանք է առաջադրվել հրկիզման կատարող լինելու համար։ Դատավարությունն ավարտվեց նրանով, որ մեղադրյալը ճանաչվեց անմեղ՝ բավարար ապացույցների բացակայության պատճառով։ Ականատեսները վկայել են, որ հրկիզումն իրականացվել է կառուցվածքային, կազմակերպված մարդկանց խմբի կողմից՝ հիերարխիայով և առաջնորդով։ Վկայությունները ներառում են այն փաստը, որ խումբը կազմված չէր «բողոքի ցույցերի գնացող սովորական մարդկանցից», և որ կրակ վառողը բանկի ներսում նետել է «հավանաբար նոր» նյութ, որը «անմիջապես հրդեհվել է»։ Հրշեջները վկայեցին, որ որոշ ցուցարարներ փորձել են կանգնեցնել իրենց, բայց ընդհանուր առմամբ, ամբոխի մեծամասնությունը փորձել է օգնել նրանց հասնել այրվող շենք։

2013 թվականի հուլիսին ավարտված մեկ այլ դատավարության ժամանակ Մարֆինի գործադիր տնօրենը, շենքի անվտանգության աշխատակիցը և խանութի մենեջերը մեղավոր ճանաչվեցին երեք աշխատակցի անզգուշությամբ սպանության, 21 այլ աշխատակցի մարմնական վնասվածք հասցնելու, ինչպես նաև հրդեհային անվտանգության միջոցառումների և անձնակազմի վերապատրաստման բազմաթիվ թերացումների մեջ։ Բանկի ղեկավարությունը աշխատակիցներին հրահանգ էր տվել աշխատել՝ չնայած ընդհանուր գործադուլին և մոտակայքում տեղի ունեցող (հավանաբար բռնի) բողոքի ցույցին։

## Ծանոթագրություններ

Կատեգորիա:Հունաստանի տնտեսություն